NaiveNeuron/SloPal huggingface dataset:
Kyselica, Lukáš, poslanec NR SR (2023-02-09):
Ďakujem. Len v krátkosti do diskusie. Tak ako si, Marián, hovoril, ja som skôr toho názoru, že nemá to vplyv na rozpočet, tento návrh štyristovky. Vplyv na rozpočet by mali už potom konkrétne návrhy zákonov, ktoré by sa týkali tých daňových alebo odvodových zákonov priamo v tom zákone. A tak jak si hovoril aj ty alebo aj predkladateľ, alebo aj pán Svrček, alebo aj pán Susko, ustanovme tu normu a do toho dajme výnimku z pravidiel, ale odôvodnenú, tak ako hovoril aj pán Susko alebo aj ostatní, výnimky zo skráteného legislatívneho konania alebo na ten impeachment a tak. Ďakujem.
Blanár, Juraj, podpredseda NR SR (2021-01-29):
Ďakujem. Spravodajcom gestorského výboru pre zdravotníctvo je pán poslanec Miroslav Urban, ktorému udeľujem slovo. Nech sa páči.
P. Hrušovský, predseda NR SR: (2005-10-25):
Návrh zákona sme schválili do druhého čítania. Ďalší návrh.
Krajčír, Ľuboš, poslanec NR SR (2021-03-16):
Vážený pán predsedajúci, podávam informáciu o výsledku prerokovania zákona z 24. februára 2021, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov, vráteného prezidentkou Slovenskej republiky na opätovné prerokovanie Národnou radou Slovenskej republiky (tlač 468). Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila uvedený zákon na opätovné prerokovanie Národnou radou Slovenskej republiky (tlač 468). Vo svojom rozhodnutí č. 2228/2021-KPSR z 12. marca 2021 uviedla dôvody na vrátenie zákona. Prezidentka Slovenskej republiky neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky po opätovnom prerokovaní zákon neprijala ako celok. Predseda Národnej rady Slovenskej republiky rozhodnutím č. 462 z 15. marca 2021 pridelil predmetný vrátený zákon na prerokovanie ústavnoprávnemu výboru a výboru pre hospodárske záležitosti, ktorý určil aj ako gestorský výbor. Lehotu na prerokovanie vráteného zákona vo výboroch vrátane v gestorskom výbore určil do začiatku rokovania schôdze Národnej rady Slovenskej republiky o tomto návrhu. Uvedené výbory prerokovali predmetný vrátený zákon a zaujali tieto stanoviská: Ústavnoprávny výbor Národnej rady Slovenskej republiky prerokoval vrátený zákon dňa 16. marca 2021 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky. Výbor Národnej rady Slovenskej republiky (pre hospodárske záležitosti, pozn. red.) prerokoval vrátený zákon dňa 16. marca 2021 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky. Návrh spoločnej správy výborov vrátane záverečného stanoviska k vrátenému zákonu prerokoval gestorský výbor na svojej 50. schôdzi dňa 16. marca 2021. Gestorský výbor neschválil spoločnú správu výborov, nakoľko návrh nezískal potrebný súhlas nadpolovičnej väčšiny všetkých členov výboru. Ako spoločný spravodajca predkladám predmetnú informáciu, návrh na ďalší postup podľa § 80 ods. 2 zákona o rokovacom poriadku Národnej rady Slovenskej republiky v znení neskorších predpisov. Pán predsedajúci, prosím, otvorte rozpravu.
Glváč, Martin, podpredseda NR SR (2016-06-17):
Pani poslankyňa Sárközy.
Kašper, Igor, poslanec NR SR (2020-03-20):
Sľubujem. (Potlesk.)
Laššáková, Jana, podpredsedníčka NR SR (2012-06-28):
Ďakujem, pán minister. Pani poslankyňa, chcete položiť doplňujúcu otázku v trvaní dvoch minút? Nech sa páči.
Jílek, Rastislav, poslanec NR SR (2020-11-03):
Pán predsedajúci, ďakujem za slovo. Vážené kolegyne, vážení kolegovia, ako skupina poslancov Národnej rady predkladáme návrh zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Cieľom predloženého návrhu je automatické priznanie daňovej úľavy, resp. oslobodenie od dane daňovníka z dôvodu dosiahnutia 62 rokov veku alebo veku ustanovenom vo všeobecne záväznom nariadení obce. Verím, že spoločne príjmeme túto novelu a odbremeníme seniorov od tejto povinnosti, nakoľko každá obec má vedomosť o veku ich obyvateľov. Povinnosť daňovníka požiadať obec o úľavu na dani zbytočne zaťažuje občanov a je pravdepodobné, že mnohí z nich ani nevedia o možnosti požiadať obec o úľavu alebo oslobodenie od dane z nehnuteľnosti z dôvodu dosiahnutia požadovanej vekovej hranice. Verím, že tento zákon podporíte a týmto umožníme občanom vlastne získať túto úľavu. Ďakujem za pozornosť.
Klus, Martin, poslanec NR SR (2018-02-06):
Ďakujem za slovo a aj kolegovi Edovi Hegerovi za tento jeho príspevok k téme. Považujem ho za veľmi fundovaný, výborne pripravený a jasne donaha odhalil, o čo tu vlastne ide, aký vlastne problém máme. A som veľmi rád, že spravodajcom je pán primátor Bagačka, primátor mesta Hnúšťa, ktoré trpí vážnymi regionálnymi problémami. Tie nožnice pomyselných regionálnych rozdielov sa nezužujú, ale, naopak, rozširujú. A nemyslím, že toto, čo ste teraz pripravili, je niečo, čo by tomu mohlo pomôcť, pán minister. Úprimne povedané, ak tu máme spomenuté firmy, ktoré sú na západe Slovenska, a my ešte chceme platiť potom ľuďom, ktorí sú z okresov, kde je vysoká miera nezamestnanosti, aby sa tam mohli zamestnať, príspevok na vycestovanie, pricestovanie, tak to je šialenstvo. Pretože v takom prípade sa nám stane to, o čom pán primátor určite vie, a teda že nám už v našom regióne napríklad Banskobystrického samosprávneho kraja, ale aj Prešovského a Košického samosprávneho kraja nikto nezostane. Všetci mladí ľudia odchádzajú. A tento, v angličtine to voláme brain drain, únik mozgov, ktorý je typický pre naše okresy, je doslova katastrofou. A týmto to len posilňujete, miesto toho, aby sme sa naozaj zaoberali tým, že by sme zlepšovali podnikateľské prostredie, lebo práve malé a stredné podnikanie je to, čo môže pomôcť.
Hort, Milan, podpredseda NR SR (2011-04-01):
Teraz sa prihlásil... Pán poslanec, skúste skôr. Skúste skôr, aby sme nemuseli porušovať rokovací poriadok. Nech sa páči.
Hlina, Alojz, poslanec NR SR (2013-12-12):
Ja mám všetko pripravené. To mohlo už byť pomaly za nami. (Prestávka.) (Po prestávke.) (Zaznievanie gongu.)
J. Burian, poslanec: (2010-03-09):
Najprv poprosím, dajte hlasovať, pán predseda, o tom, že budeme hlasovať o skrátení 24-hodinovej lehoty na predložené pozmeňujúce návrhy.
P. Paška, predseda NR SR: (2007-09-24):
(Prestávka.) (Po prestávke.)
Karas, Daniel, poslanec NR SR (2024-09-11):
Ďakujem pekne za slovo. Vážený pán predsedajúci, vážený pán minister, dovoľte, aby som predniesol spoločnú správu výboru Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov, tlač 313. Výbor Národnej rady pre financie a rozpočet ako gestorský výbor podáva Národnej rade túto spoločnú správu. Národná rada uznesením č. 363 z 18. júna 2024 pridelila vládny návrh zákona, tlač 313, týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Národná rada určila zároveň výbor pre financie a rozpočet ako gestorský výbor a lehotu na prekovanie. Poslanci Národnej rady, ktorí nie sú členmi výborov, ktorým bol vládny návrh pridelený, neoznámili v určenej lehote gestorskému výboru žiadne stanovisko. K predmetnému vládnemu návrhu zákona zaujali výbory tieto stanoviská, ktoré sú uvedené pod bodom III tejto spoločnej správy: Odporúčanie pre Národnú radu vládny návrh zákona schváliť s pozmeňujúcim a doplňujúcim návrhom výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Z uznesení výborov Národnej rady Slovenskej republiky uvedených pod bodom III tejto spoločnej správy vyplývajú pozmeňujúce návrhy, ktoré sú uvedené pod bodom IV v spoločnej správe. Gestorský výbor odporúča o návrhoch výborov, ktoré sú uvedené v spoločnej správe pod bodom IV, hlasovať takto: O bodoch spoločnej správy č. 1 až 34 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov, tlač 313a, bola schválená uznesením gestorského výboru č. 116 10. decembra, 10. septembra, pardon, 2024. Týmto uznesením gestorský výbor zároveň poveril spoločného spravodajcu Daniela Karasa, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní podľa príslušných ustanovení zákona o rokovacom poriadku Národnej rady. Ďakujem, pán predsedajúci, skončil som. Otvorte, prosím, rozpravu.
Laššáková, Jana, podpredsedníčka NR SR (2012-10-25):
Na vystúpenie pani podpredsedníčky s faktickými poznámkami páni poslanci: Přidal, Hraško, Viskupič, Jasaň. Končím možnosť prihlásiť sa. A pán poslanec Kuffa. Končím možnosť prihlásiť sa s faktickými poznámkami. Pán poslanec Přidal, nech sa páči.
Vaňová, Jarmila, poslankyňa NR SR (2023-02-02):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-12-03):
Pán poslanec Mizík s faktickou poznámkou.
Glváč, Martin, podpredseda NR SR (2018-02-09):
Pán poslanec Blaha.
Gašpar, Tibor, podpredseda NR SR (2024-09-10):
Zaujmite svoje miesto a chcem všetkých upozorniť...
Galek, Karol, poslanec NR SR (2016-12-07):
Jofo, bavili sme sa o týchto dvoch pozmeňovákoch. Ja tu mám možno ešte aj jedno také číslo, ktoré by mohlo aj podporiť tvoj návrh. Dávali sme dneska alebo dáme tlačovú správu, kde od nás Vlado Sloboda vyčíslil, že pokiaľ by si chceli aktivovať elektronickú schránku v tom celom procese, to znamená od začiatku, ako si potrebujú vybaviť ten občiansky preukaz, a na tom mieste vybavovacom by im to trvalo 15 minút, všetci tí, ktorých sa to týka, by si to chceli takto vybaviť, tak by to trvalo pol roka a zabralo by to prácu 70 z 86 pracovísk a museli by na tom robiť naozaj osem hodín denne a päť dní v týždni. Tento údaj sa ale vzťahuje k začiatku, kedy sa naozaj o tom celom začalo hovoriť. To znamená k júnu tohto roka. Dneska tu máme situáciu, kedy, ako máme poslednú informáciu, 24 % zo všetkých tých štatutárov už má aj občiansky a má už aj ten, ten aktívny ZEP. To znamená, tá doba už neni pol roka, možno, že by to boli štyri mesiace, ťažko povedať, ale ak by sme to opätovne predĺžili, nastáva iná otázka, či by sa tí ľudia zase nespoliehali na to, že tak posúvate to, tak zase mám viacej času, či by naozaj využili práve to prázdninové obdobie na to, aby to, aby to, aby išli na tie úrady a aby si to povybavovali. Toto je, bohužiaľ, v našej slovenskej náture, ale však pobavme sa o tom ešte, netvrdím, že ten septembrový termín nemusí byť zlý. Ten decembrový, sa mi zdá, že to je v podstate tá istá situácia tohto roka, kedy naozaj už máme pomaly sviatky a ľudia majú hlavu kdesi úplne inde. Čiže keď, tak pobavme sa o tom septembrovom. Ďakujem.
P. Paška, predseda NR SR: (2008-04-09):
(Hlasovanie.) 143 prítomných, 60 za, 30 proti, 51 sa zdržalo, 2 nehlasovali. Ani tento návrh sme neprijali.
P. Hrušovský, predseda NR SR: (2003-12-05):
Páni poslanci, poslankyne, vyhlasujem 30-minútovú prestávku. (Tridsaťminútová prestávka.)
Lehotský, Tomáš, poslanec NR SR (2022-10-26):
Rád by som ohlásil termín hlasovania na stredu o jedenástej.
Grendel, Gábor, podpredseda NR SR (2020-12-09):
Vážené panie poslankyne, vážení páni poslanci, prosím, zaujmite svoje miesta, aby sme mohli pokračovať hlasovaním. Vítam na rokovaní Národnej rady Slovenskej republiky pána predsedu vlády a členov vlády Slovenskej republiky. Pristúpime teraz k hlasovaniu v druhom čítaní o vládnom návrhu zákona o štátnom rozpočte na rok 2021 (tlač 307). Spoločným spravodajcom, je predseda výboru pre financie a rozpočet pán poslanec Marián Viskupič, prosím ho, aby hlasovanie uvádzal. (Hlasovanie o vládnom návrhu zákona o štátnom rozpočte na rok 2021 , tlač 307, a o návrhu rozpočtu verejnej správy na roky 2021 až 2023 .)
Laššáková, Jana, podpredsedníčka NR SR (2013-12-18):
Pán spravodajca, chcete? Prerušujem rokovanie o tomto bode programu. Teraz pristúpime k prvému čítaniu o návrhu poslankýň Evy Horváthovej a Eriky Jurinovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov a ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov. Návrh zákona má parlamentnú tlač 806. Návrh na jeho pridelenie na prerokovanie výborom je v rozhodnutí č. 784. Pani poslankyňa, poprosím vás, aby ste návrh zákona uviedla. Nech sa páči. (Rokovanie o návrhu poslankýň Národnej rady Slovenskej republiky Evy Horváthovej a Eriky Jurinovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov a ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov , tlač 806.)
Hrnčiar, Andrej, podpredseda NR SR (2017-03-29):
Reakcia na faktické poznámky, pán poslanec Galko.
Šebová, Zuzana, poslankyňa NR SR (2021-02-05):
Pán predsedajúci, v rozprave k návrhu zákona vystúpila pani poslankyňa Drábiková. Konkrétne pozmeňujúce návrhy v rozprave neboli podané. Pán predsedajúci, môžme pristúpiť k hlasovaniu o pozmeňujúcich návrhoch zo spoločnej správy. Dajte, prosím hlasovať o bodoch 1 až 5 spoločne s návrhom gestorského výboru schváliť.
Danko, Andrej, predseda NR SR (2020-02-25):
Poprosím o kľud v sále, z úcty k pánovi ministrovi a k prerokovanému bodu prosím, páni poslanci a poslankyne, o kľud v sále ešte raz.
Hrnčiar, Andrej, podpredseda NR SR (2019-12-03):
Takže, vážené panie poslankyne, vážení páni poslanci, budeme po prestávke pokračovať hlasovaním. Procedurálny návrh, pán poslanec Valocký.
P. Hrušovský, predseda NR SR: (2003-05-20):
(Hlasovanie.) 124 prítomných, 69 za, 41 proti, 13 sa zdržalo, 1 nehlasoval. Návrh zákona sme schválili do druhého čítania. Prosím ďalší návrh. E. Černá, poslankyňa: Prosím, dajte hlasovať o pridelení návrhu zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelanie, vedu, šport a mládež, kultúru a médiá, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie, súčasne navrhujem, aby ho prerokovali výbory, ktorým bol uvedený návrh pridelený, v lehote do 21. mája 2003 a gestorský výbor do 22. mája 2003.
J. Vaľová, poslankyňa: (2009-03-11):
Ja by som len ozrejmila jednu vec, aby občania mali predstavu. Jedno percento si berú DSS-ky za vedenie účtu. Ďalej si berú 0,025 %, ak im ho znížime, berú si vlastne z čistého majetku v dôchodkovom fonde, čiže sa to mení tá fixná hodnota. A tretiu, novú odplatu, ktorú zavádzame, je za zhodnotenie majetku 5,6 % z dosiahnutých výnosov. Veď predsa nechceme, aby DSS-ky brali také odmeny, ako majú, sedeli pri monitore, pozerajú, ako padajú fondy – a ich odmena sa nemení! Veď jednoznačne ich musíme motivovať. A tým, že ich motivujeme k výkonu a k správnemu investovaniu, jednoznačne vytvárame garančný účet z tých 5,6 dôchodkového fondu. A prvú časť použijeme na výplatu odplaty na zhodnotenie a druhú časť použijeme na dorovnanie majetku v dôchodkovom fonde. Čiže tam, kde stratili sporitelia, tam z tohto garančného fondu im dorovnáme, aby sme im garantovali výšku ich sporenia, aby sme im garantovali dôchodok. Neviem, čo na tom vidíte zlého, ale ja jednoznačne hovorím, že dodnes takýto prvok nebol. Ďalším prvkom, ktorý je v tomto zákone, je, že budú musieť uverejňovať DSS-ky svoje štatistiky a všetko na nete, aby ľudia mali vôbec prehľad, aby vôbec aj vedeli o skrytých poplatkoch, ktoré sú spojené so zmluvami.
Tomanová, Viera, poslankyňa NR SR (2013-10-25):
Ďakujem pekne, pani predsedajúca. Nuž, vypočuť si od pána poslanca Brocku takúto demagógiu pre mňa je obyčajne zvykom, ale pridávajú sa k tomu aj ďalší, pani Jurinová a pán Štefanec. Asi poslať na nich tých 2 milióny 300 či 400 tisíc zamestnancov. Nie je tu pán Muňko, takže neviem, koľko ich v skutočnosti v súčasnosti je. A treba si uvedomiť, že vyspelé krajiny v rámci Európskej únie majú pokrytých 80 – 90 % zamestnancov kolektívnymi zmluvami. Veľmi lapidárne vám povedal, čo to znamená vlastne pre zamestnanca kolektívna zmluva, pán poslanec Blaha, ďaleko mladší, ale ktorý má o tom skutočne aspoň naštudované. Ja by som bola veľmi rada, keby ste skutočne sa zamysleli nad tými dvomi miliónmi zhruba 400 tisíc zamestnancami, pre ktorých kolektívne vyjednávanie je určitou istotou. U nás ani 30 % zamestnancov nie je pokrytých kolektívnymi zmluvami. A pokiaľ ide o tripartitnú komisiu, ktorú, a námietky, ktoré budú posudzovať, tá komisia je postavená na báze tripartity a budú tam zástupcovia tak zamestnávateľov ako asociácie zamestnávateľských zväzov a samozrejme aj na vládnej strane a budú tam odborníci, pán poslanec Brocka. Čiže vôbec si nemyslím, že by bolo treba nejakým spôsobom strašiť ľudí, ale na druhej strane je nevyhnutné, a to aj v nadväznosti na uzatvorené a ratifikované medzinárodné dohovory organizácie práce, takýto návrh podporiť. (Potlesk.)
Bugár, Béla, podpredseda NR SR (2017-09-11):
Páni poslanci, to nie je debatný krúžok. Nech sa páči. Diskutujete.
Vaľová, Jana, poslankyňa NR SR (2017-09-13):
Chcem faktickú. Ďakujem pekne. Chcela by som povedať, že prvá vec je, že úradné tabule sú aj na internete. Úradná tabuľa neni len plechová tabuľa, aby bolo jasné. Mnoho miest a obcí má úradnú tabuľu na internete. Takže neznamená to, že vyvesí svoj oznam na plechovej tabuli. To by som tiež dala do pozornosti. Ďalej by som povedala, že áno, správne konania nie všetky, som povedala, sa vyvesujú, ale začiatok konania sa vyvesuje, čo sa týka výrubov, ale všetky sa nevyvesujú, pretože sa oznamujú účastníkom. A čo sa týka bielej vrany, no aj za CT-čko bola biela vrana a zistilo sa, že úmysel bol opačný. Takže naozaj tie tabule sú aj na internete, tak si pozrite mestá a obce, ak majú úradnú tabuľu na internete, tak ju vyvesujú na internetovú úradnú tabuľu. Ďakujem.
Jurinová, Erika, podpredsedníčka NR SR (2014-07-01):
Dobre. Ďakujem vám veľmi pekne.
Tabák, Romana, poslankyňa NR SR (2022-03-30):
Pán predseda, prosím vás, pri hlasovaní som hlasovala „za“ a vykázalo ma ako „proti“.
Hrnčiar, Andrej, podpredseda NR SR (2018-05-24):
Reakcia na faktické – pán poslanec Dostál.
Nash, Natália, poslankyňa NR SR (2024-01-17):
Ďakujem za slovo, pán predsedajúci. Pán kolega Viskupič, ďakujem vám, že sme sa opäť aj vo vašom príspevku mohli vrátiť k odôvodneniu a zas a znovu sa vám podarilo toto odôvodnenie vyvrátiť. Tento návrh naozaj nespĺňa podmienky na skrátené legislatívne konanie. V dôvodovej správe chýba uvedenie tej mimoriadnej situácie. Je to niečo ako Columbova žena. Váš príspevok bol vecný a dokázal, že návrh sleduje jediný cieľ, a tým je beztrestnosť vyvolených ľudí. Chceme sa odborne vyjadriť aj k uvedeným tridsiatim rozhodnutiam, ktorými argumentujú v tomto návrhu v prospech zmien, ktoré chcú urobiť. Nevideli sme ich, predložte nám ich. Teší ma, že môžeme opraviť chybné alebo neúplné transpozície, ale argument, že nám hrozia obrovské sankcie, je prehnaný a hanebný a jediný cieľ, ktorý sleduje, je robiť z Európskej únie strašiaka. Áno, presne takto hrajú na city. Európska únia, naopak, žiada nepokračovať v tejto novelizácii Trestného zákona v skrátenom legislatívnom konaní. EÚ si plne uvedomuje, aký dôležitý je demokratický, riadny legislatívny proces. EÚ zasiahne, ak sa Fico pokúsi demontovať právny štát. Chcem veriť tomu, že aspoň pred týmto majú rešpekt. Ďakujem pekne.
Blanár, Juraj, podpredseda NR SR (2021-09-24):
Príjemné dobré ráno, vážené panie poslankyne, vážení páni poslanci, otváram šiesty rokovací deň 40. schôdze Národnej rady Slovenskej republiky. Dovoľte, aby som vás informoval, že o ospravedlnenie na dnešnom rokovacom dní požiadali: pani poslankyňa Jana Bittó Cigániková, pán poslanec Ján Ferenčák, pani poslankyňa Eva Hudecová, pán poslanec Peter Liba, Ján Mičovský a Radovan Sloboda. Na zahraničnej pracovnej ceste je predseda Národnej rady Slovenskej republiky Boris Kollár. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , pod parlamentnou tlačou tlač 604 a s návrhom na pridelenie výborom v rozhodnutí č. 626. Prosím podpredsedu vlády a ministra financií Slovenskej republiky Igora Matoviča, aby vládny návrh zákona v snemovni uviedol. Nech sa páči, pán minister, máte slovo.
Blcháč, Ján, poslanec NR SR (2023-05-09):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2023-02-09):
Takže pán poslanec navrhuje zlúčenie rozpravy k tlači 1408 a 1409. Je všeobecný súhlas? (Súhlasná reakcia pléna.) Ďakujem pekne, konštatujem, že sme rozhodli o zlúčení rozpravy. Podľa schváleného programu by malo teraz nasledovať prvé čítanie o návrhu skupiny poslancov na vydanie zákona, ktorým sa dopĺňa zákon č. 543/2002 o ochrane prírody a krajiny v znení neskorších predpisov (tlač 1406). Nevidím však ani pána poslanca Šíbla, ktorý by mal byť navrhovateľom, ani pani poslankyňu Zemanovú, ktorá by mala byť spravodajkyňou, takže tento bod stráca poradie. A teraz pristupujeme, pán poslanec Vetrák, k tlači 1408 a teda aj k 1409. Ide o návrh poslanca Milana Vetráka na vydanie zákona, ktorým sa dopĺňa zákon č. 350/1996 o rokovacom poriadku Národnej rady Slovenskej republiky v znení neskorších predpisov, a tlač 1409, čo je návrh skupiny poslancov na vydanie ústavného zákona, ktorým sa mení a dopĺňa ústavný zákon č. 493/2011 o rozpočtovej zodpovednosti. Dávam slovo pánovi poslancovi Milanovi Vetrákovi z ústavnoprávneho výboru, aby návrh zákona uviedol. (Ruch v sále.) (Rokovanie v zlúčenej rozprave o návrhu poslanca Národnej rady Slovenskej republiky Milana Vetráka na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1408, a o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , 1409.)
B. Bugár, podpredseda NR SR: (2004-09-22):
(Hlasovanie.) Prítomných 147, za 84, proti 61, zdržal sa 1, nehlasoval 1. Návrh sme schválili. Konštatujem, že sme v treťom čítaní . Preto otváram rozpravu v rámci tretieho čítania a pýtam sa, či sa hlási v rámci tohto čítania niekto z prítomných poslancov do rozpravy. Konštatujem, že nikto. Vyhlasujem rozpravu za skončenú. Pán spravodajca, nech sa páči.
Jurinová, Erika, poslankyňa NR SR (2016-12-08):
Ďakujem pekne. Krátko by som zareagovala. Pán poslanec Kotleba tu rozprával o tom, že možno nevhodným spôsobom začala pani ombudsmanka alebo uviedla túto správu. Ja neviem, čo by bolo vhodným spôsobom uvedenia tejto správy. Každopádne mne ide o to, aby naozaj každému jednému človeku, aby každý jeden človek mal nárok na to, aby sa k nemu každý dôstojne správal. Je jedno, či je to Róm, či je to moslim, či je to žid, či je kresťan, či je biely, či je čierny, jednoducho ten úrad ombudsmana je tu na to, aby sa rovnako dodržiavali práva každého jedného človeka. Ak Rómovia, o ktorých ste hovorili, robia zlé veci, zneužívajú systém, však opravme systém, urobme opatrenia, ale netvárme sa, že oni nie sú tí, ktorým by mali byť práva priznané, ktoré by si tieto práva mohli uplatňovať. Veď to je choré myslenie, to čo tunak hovoríte! Pán Krajniak, naozaj nie som odborník na otázky ministerstva vnútra, ale zdá sa mi, jako už dlhšie obhajujete tie názory ministerstva vnútra a zdá sa mi, že na to ako ich obhajujete, pravdepodobne s nimi súhlasíte. Ale zatiaľ ja nevidím žiadne zlepšenia v tom systéme, ktoré pán minister Kaliňák aj z času na čas povie a vysvetlí, prečo tak konal, ako konal. Tak v tomto neviem. Mne sa zdá, tak ako je napísané to opatrenie v mimoriadnej správe, úplne logické a samozrejme, že je to vec na odbornú debatu. Nech sa odborníci stretávajú, ale netvárme sa, že pán minister vnútra vie najlepší spôsob na riešenie. Ďakujem pekne.
Hrnčiar, Andrej, podpredseda NR SR (2016-12-08):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi.
Pčolinský, Peter, podpredseda NR SR (2023-05-24):
Ďakujem. Pán spravodajca? Nie. Hlasovanie, zajtra, 17.00 hod. Ďakujem. Prerušujem rokovanie o tomto bode. Teraz bude prvé čítanie o návrhu skupiny poslancov na vydanie zákona, ktorým sa dopĺňa zákon č. 301/2005 Trestný poriadok v znení neskorších predpisov. Návrh má tlač 1697. Návrh na pridelenie výborom je v rozhodnutí 1760. Dávam teraz slovo poslancovi Vetrákovi, aby za skupinu poslancov návrh uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 1697.)
Sulík, Richard, predseda NR SR (2011-07-07):
Pán poslanec Maďarič.
Laurenčík, Milan, podpredseda NR SR (2022-02-22):
Na faktické poznámky bude teraz reagovať pán poslanec Matúš Šutaj Eštok. Nech sa páči.
Sulík, Richard, predseda NR SR (2011-09-07):
Pani poslankyňa Vaľová.
Ďuriš Nicholsonová, Lucia, podpredsedníčka NR SR (2018-12-06):
Vážené panie poslankyne, vážení páni poslanci, zdá sa, že písomne sa do rozpravy neprihlásil nikto. Hlási sa niekto ústne? Končím možnosť sa prihlásiť do rozpravy ústne. Neprihlásil sa nikto. Týmto vyhlasujem rozpravu za skončenú a zároveň prerušujem rokovanie o tomto bode programu. A teraz otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu aj v písomnej podobe. K predneseniu interpelácie sa písomne prihlásili títo poslanci: pán poslanec Stanislav Drobný, pán poslanec Klus, pán poslanec Žarnay a pán poslanec Janckulík. Nech sa páči, pán poslanec Drobný, máte priestor.
Bačík, Branislav, predseda Výkonného výboru Fondu národného majetku SR (2015-11-20):
Ďakujem pekne. Vážená pani poslankyňa, takže na vašu otázku ohľadom tohto materiálu, ktorý sa dnes prerokúva v Národnej rade Slovenskej republiky, zodpoviem nasledovne: Tak ako som povedal v samotnom úvode, že Fond národného majetku sa ruší k 1. januáru 2016, je ešte stále potrebné v zmysle pravidiel rozpočtovaných pre verejnú správu naplánovať tieto finančné prostriedky na vlastnú činnosť fondu, ktorú fond má. Fond majetku sa ruší správnym nástupcom, to znamená, že nie je bez správneho nástupcu, to znamená, že právnym nástupcom je štát. V tomto prípade, tak ako uvádza zákon, je to Ministerstvo hospodárstva Slovenskej republiky. To znamená, že fond do tohto času ešte má svoje povinnosti a úlohy, ktoré mu vyplývajú zo zákona. To znamená, že bude tam zákonný prechod v zamestnaneckých vzťahoch na ministerstve hospodárstva. Samotný tento rozpočet na rok 2016 prejde do rozpočtu ministerstva hospodárstva. Ako ďalej bude nakladať s týmito výkonmi a činnosťami, ktoré Fond národného majetku mal a ktoré mu ukladal zákon, už záleží na ministerstve hospodárstva od 1. januára 2016. Ďakujem pekne.
Matovič, Igor, poslanec NR SR (2023-11-22):
Ďakujem pekne za slovo. Ja ti, Julo, veľmi pekne ďakujem, v podstate teraz si tak otvoril takú novú Pandorinu skrinku a budú mať odteraz strach čokoľvek hovoriť aj ministri a štátni tajomníci aj na výboroch, ale je pravda, tie výbory sú nahrávane, je to verejné zasadnutie výboru a treba im takto pripomínať, oni si možno mysleli, že tam sa skryjú, porozprávajú hocičo, aj pravdu môžu povedať. No a ja teda som veľmi rád, som si od teba vypýtal aj tú citáciu Branislava Ondruša, štátneho to tajomníka ministra práce, sociálnych vecí a rodiny Erika Tomáša, ktorý teda dnes, a hovorím to takto, aby sme si to zapamätali, je to naozaj poklad, to jeho vyjadrenie na otázku, prečo teda vlastne sa rozhodli vyplatiť tých 300 eur, tak odpovedá: „Dôvod je úplne jednoduchý, časť opozície nás neustále kritizuje, čo je, samozrejme, aj predmetom rozpravy k návrhu zákona, že sme sľúbili doručiť riadny 13. dôchodok teda vo výške priemernej starobnej penzie za rok 2023." Ďakujem veľmi pekne Branislavovi Ondrušovi, štátnemu tajomníkovi, za pravdovravnosť na výbore, viem, že už na ďalších výboroch mu to minister práce, sociálnych vecí Erik Tomáš, niekedy som mu zvykol hovoriť aj Goebbels SMER-u, ale teda už teraz mu to nehovorím, určite zakáže, aby nabudúce bol takto pravdovravný, ale naozaj tento výrok je krásny, odkážeme ho všetkým dôchodcom po Slovensku a dúfam, že sa nebudete v SMER-e na nás hnevať, prepáčte, že si hovoríte HLAS, ale šak stále ste SMER, že sa nebudete na nás hnevať, ak budeme tlmočiť slová vašeho štátneho tajomníka, že čo je skutočný dôvod, prečo vy teda idete vyplatiť 300 eur. Že to nie je to, že vy ste chceli splniť sľuby, to, čo ste sľúbili voličom, ale je to len to, čo povedal štátny tajomník, jednoducho neustále vás kritizujeme a tak teda je to predmetom rozpravy, a preto ten priemerný dôchodok sa snažíte penzistom dať.
Laurenčík, Milan, podpredseda NR SR (2021-12-10):
Ďakujem veľmi pekne. Pani poslankyňa, prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre vzdelávanie, vedu, mládež a šport pánovi poslancovi Šefčíkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 327 druhého pozmeňujúceho návrhu poslanca Galka. (Hlasovanie.) Prítomných 130 poslanci, za 14, proti 78, zdržali sa 35, nehlasovali 3. Bod sme neschválili.
M. Hort, podpredseda NR SR: (2007-09-12):
Pani poslankyňa Gabániová, nech sa páči.
Vaňová, Jarmila, poslankyňa NR SR (2021-10-20):
Hej, prepáčte, pardon.
Hrnčiar, Andrej, podpredseda NR SR (2017-10-17):
Pani poslankyňa Jurinová.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 139, za 87, proti 9, zdržalo sa 43 poslancov. Sme v treťom čítaní . Otváram rozpravu. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Bugár, Béla, podpredseda NR SR (2011-02-11):
Prezentujme sa a hlasujme o týchto bodoch.
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 136, za 104, proti nikto, zdržali sa 32. Takže konštatujem, že tento pozmeňovák sme schválili.
Pellegrini, Peter, predseda NR SR (2016-02-11):
Ďakujem pekne, pán poslanec. Na vaše vystúpenie sú tri faktické poznámky. Končím možnosť prihlásiť sa s faktickými. Ako prvá s faktickou pani poslankyňa Vaľová.
Blanár, Juraj, podpredseda NR SR (2022-02-03):
Pán poslanec Kočiš, môžete reagovať na faktické poznámky.
Dostál, Ondrej, poslanec NR SR (2019-02-01):
Keďže nemôžem reagovať na otázky, ktoré položil pán poslanec Fecko vo faktickej, tak sa k tomu vyjadrím neskôr, ešte sa prihlásim do rozpravy ako posledný, ako, ako predkladateľ, využijem tú možnosť ešte v rámci rozpravy, aby bola možnosť reagovať. Ale teda k tomu, čo hovoril pán poslanec Peter Osuský, áno, to núkanie, teda to, to porovnanie s tým, že či v kaviarniach, reštauráciách sa môže fajčiť, alebo nie, sa, sa priam núka, ale, ale teda myslím si, že psy sú v porovnaní s fajčením alebo s možnosťou fajčenia v takýchto zariadeniach, taká ešte soft verzia, oveľa menej problémová, pretože ak, ak teda naozaj odmyslíme si nejaké extrémne prípady, že, že doga behá po polke podniku, tak ak, ak pri nejakom susednom stole alebo o dva stoly sedí, sedí partia ľudí, z ktorých jeden má pri nohách psa, tak na mňa to oveľa menší dopad, ako keď pri tom susednom stole alebo o dva stoly ďalej sedí partia ľudí, ktorí intenzívne fajčia jednu, jednu od druhej, to teda má na mňa dopad, napriek tomu je možnosť zatiaľ, teda aby sa, aby sa aj fajčilo v zariadeniach, a má si, samozrejme, každý možnosť vybrať, či sa mi viac páči zariadenie, kde, kde sa fajčí, alebo tá časť zariadenia, kde sa fajčí, alebo mi to prekáža a idem potom do druhej, do druhej časti a rovnaká možnosť výberu ostane aj v prípade, v prípade vstupu psov v sprievode, samozrejme, ich majiteľov.
Danko, Andrej, podpredseda NR SR (2023-12-08):
Poslanec Jurík, teda pani poslankyňa Jurík Beáta
Šeliga, Juraj, podpredseda NR SR (2020-10-13):
Pán poslanec; pardon, pán poslanec Mazurek, nech sa páči s reakciou.
Podmanický, Ján, poslanec NR SR (2017-06-20):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-12-04):
Ďalej v rozprave vystúpi pán poslanec Budaj.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 140, za 72, proti 30, zdržalo sa 32, nehlasovali 6. Konštatujem, že sme schválili vládny návrh novely zákona č. 79/2015 Z. z. o odpadoch. Pokračujeme hlasovaním o bode 10 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe (tlač 1684). (Hlasovanie o vládnom návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1684.)
Baška, Jaroslav, poslanec NR SR (2012-02-29):
Ďakujem veľmi pekne za slovo. Ja budem reagovať len na pána poslanca Galka, ako spomínal. Súhlasím s tým, že došlo k výraznej redukcii počtov ozbrojených síl Slovenskej republiky, a práve preto, ako som hovoril v minulosti v prvom, druhom čítaní o tomto zákone, o novele tohto zákona, tak by sme mali k tomu pristupovať úplne inak... (Ruch v sále. Prerušenie vystúpenia predsedajúcim.)
T. Cabaj, podpredseda NR SR: (2010-02-09):
Pán predseda, keďže sme odhlasovali všetky pozmeňujúce návrhy, ktoré vyšli z rokovaní výborov i od poslancov Národnej rady, má splnomocnenie výboru, aby sme pristúpili k hlasovaniu, že pokračujeme v treťom čítaní ihneď.
Blaha Ľuboš, podpredseda NR SR (2023-11-21):
Prosím, reagujte na predrečníka. Ďakujem pekne.
Paška, Pavol, predseda NR SR (2013-09-19):
Dámy a páni, pokračujeme. Odznel návrh pána poslanca Martina Fecka na vydanie zákona, odznel, odznela informácia pána spravodajcu, pána poslanca Matoviča. Otváram rozpravu a pýtam sa, kto má záujem vystúpiť v rozprave? Nie je záujem o rozpravu. Vyhlasujem ju za skončenú. Pán navrhovateľ, predpokladám, či chcete ešte využiť príležitosť? Nie. Takže vás poprosím ešte teraz, pán poslanec, aby ste uviedli aj zas aj návrh zákona č. 251 o energetike, ktorý ste predložili spolu s pani poslankyňou Helenou Mezenskou. Nech sa páči, pán poslanec. (Rokovanie o návrhu poslancov Národnej rady Slovenskej republiky Martina Fecka a Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 631.)
Kaliňák, Robert, podpredseda vlády a minister vnútra SR (2015-11-19):
A napriek tomu ešte stále je vaša manželka.
Janiš, Stanislav, poslanec NR SR (2011-03-30):
Ďakujem za slovo, pán podpredseda. Kolegyne, kolegovia, ako spravodajca výboru pre hospodárstvo, výstavbu a dopravu konštatujem, že uvedený návrh spĺňa z formálnoprávnej stránky náležitosti uvedené v zákone o rokovacom poriadku. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby Národná rada po rozprave odporučila uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: výbor pre hospodárstvo, výstavbu a dopravu a ústavnoprávny výbor. Za gestorsky výbor navrhujem výbor pre hospodárstvo, výstavbu a dopravu a súčasne navrhujem, aby výbory prerokovali v druhom čítaní vo výboroch a v gestorskom výbore tento návrh ihneď. Pán podpredseda, otvorte rozpravu.
Jánoš, Vladimír, poslanec NR SR (2014-03-27):
Ďakujem pekne. Vážený pán predseda, v rozprave vystúpili dvaja poslanci. Pán poslanec Poliačik predložil pozmeňujúci návrh. Pán poslanec Mihál navrhol vyňať body 2 a 28 spoločnej správy na osobitné hlasovanie. Procedurálne návrhy predložené neboli... (Hlasy v sále.)
Pčolinský, Peter, podpredseda NR SR (2023-03-15):
Ďakujem pekne. Otváram rozpravu. Písomne sa neprihlásil nikto. Pýtam sa, kto sa chce prihlásiť ústne do rozpravy. Prihlásil sa pán poslanec Cmorej, ale pred ním ešte vystúpi predseda výboru a zároveň spravodajca pán poslanec Viskupič. Ale až po hlasovaní. V tejto chvíli prerušujem rokovanie a budeme pokračovať o 17.05 h hlasovaním. (Prestávka.)
Pročko, Jozef, poslanec NR SR (2024-01-24):
Ďakujem. Navrhujem, aby Národná rada Slovenskej republiky odvolala poslanca Blahu z postu podpredsedu Národnej rady Slovenskej republiky. (Prerušenie vystúpenia predsedajúcim.)
Kollár, Miroslav, poslanec NR SR (2020-07-07):
Vážený pán predseda, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady o prerokovaní návrhu poslanca Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka (tlač 107), v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 158 zo 4. júna 2020 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 107) schváliť. Pozmeňujúci a doplňujúci návrh uvedený v IV. časti tejto spoločnej správy gestorský výbor odporúča schváliť. Spoločná správa výborov Národnej rady bola schválená uznesením č. 34 zo 7. júla 2020. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predseda, ďakujem, skončil som, otvorte, prosím, rozpravu.
Žiga, Peter, podpredseda NR SR (2024-05-15):
Na vaše vystúpenie päť faktických poznámok. Ako prvý pán poslanec Jarjabek. Nech sa páči.
Šuca, Peter, poslanec NR SR (2016-06-07):
Ďakujem za slovo, pán predsedajúci. Pán poslanec Lipšic, srdcervúce vystúpenie, v podstate ste veľmi dobrý rečník, veľmi dobrý rétor. V úvode ste sa ma dotkli a ste mi povedali, mám sa spýtať dvoch vysokých funkcionárov SDKÚ, ktorí sú teraz vo vládnej koalícii, na vysoký odpočet DPH v roku 2011. Ja sa ich pýtať nebudem, ja som navrhol pánovi Rajtárovi, aby sa spýtal vás, vy ste v tom čase boli minister vnútra. Vy ste v tom čase, keď to bolo nie v súlade so zákonom, mohli konať. Ja nemám prečo sa pýtať nejakých vysokých funkcionárov v SDKÚ. Povedal som pánovi Rajtárovi, aby sa spýtal vás. Vy ste vtedy boli ministrom vnútra, nie Kaliňák. Ale trocha k vám. V tom čase, keď ste boli minister vnútra, ste boli skalopevne presvedčeným, hrdým členom KDH. Myslím, že ste boli podpredseda KDH. Keď nie, tak sa mýlim, ale myslím, že ste boli podpredseda KDH. A ten rýchly prerod teda, viem, kam smerovali tí dvaja vysokí funkcionári SDKÚ, čo ste povedali v úvode. A ten prerod, predseda strany NOVA, a terasky som v kompany s pánom Matovičom a s Obyčajnými ľuďmi. Aké požič, také vráť. Pán poslanec Lipšič, veľmi úbohé premostenie na miliónovú kauzu Bašternák zo zastavenia auta za porušenie dopravného predpisu policajnou hliadkou a argument ten, „pusťte ho, je náš“, stopäťdesiat euro, pusťte ho, je náš. Ja som čakal, že poviete, ctení páni poslanci a pani poslankyne, viete, kto volal, aby ho pustili? Kaliňák. Totálny blud, totálne chabé argumenty, aké predkladáte v Národnej rade v poslednej dobe. Ďakujem pekne.
B. Bugár, podpredseda NR SR: (2005-09-22):
Dávam slovo spoločnému spravodajcovi z výboru pre zdravotníctvo poslancovi Viliamovi Novotnému, aby informoval Národnú radu o výsledku prerokovania tohto návrhu vo výboroch. Nech sa páči.
Laššáková, Jana, podpredsedníčka NR SR (2014-05-28):
Pán poslanec Kvasnička, nech sa páči.
Hrušovský, Pavol, predseda NR SR (2011-10-19):
Ešte, pán poslanec, prepáčte. Pristúpime k tretiemu čítaniu . A musím otvoriť rozpravu, ak by niekto z poslancov chcel v treťom čítaní vystúpiť. Nechce v rozprave nik vystúpiť. Vyhlasujem rozpravu za skončenú. Teraz môžeme hlasovať o vládnom návrhu zákona o obchodovaní s výrobkami obranného priemyslu ako celku so schválenými pozmeňujúcimi návrhmi. Gestorský výbor odporúča návrh zákona...
Slafkovský, Alexander, poslanec NR SR (2010-11-04):
Vážený pán podpredseda, vážený pán minister, vážené dámy a páni, kolegovia, kolegyne, dovoľte mi, aby som predložil spravodajskú správu. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady pánov Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 149. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku na doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvého čítanie. Predseda Národnej rady posúdil uvedený návrh podľa zákona o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy, vecná, všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých uznesení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. októbra 2010, rozhodnutie č. 138, navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj a odporúčam, aby určené výbory predmetný poslanecký návrh zákona prerokovali v termíne do 30 dní, v gestorskom výbore do 31 odo dňa ich pridelenia. Pán predsedajúci, skončil som, otvorte rozpravu. Ďakujem.
Cséfalvayová, Katarína, poslankyňa NR SR (2019-05-14):
Ďakujem pekne. Ja som rada, pán predseda, že sa hlásite k spoločnej deklarácii troch najvyšších ústavných činiteľov, len potom nerozumiem jednej veci, že keď som na túto schôdzu Národnej rady chcela predložiť vyhlásenie Národnej rady k 15 rokom alebo k 15. výročiu členstva Slovenska, vstupu Slovenska do Európskej únie, tak to bola práve Slovenská národná strana, ktorá odmietla túto deklaráciu alebo toto vyhlásenie. A dávala som si veľký pozor, aby v texte som vychádzala, dokonca presne kopírovala formulácie práve z deklarácie troch najvyšších ústavných činiteľov z jesene 2017. Nerozumiem, kde bol potom problém a kde nastala zmena alebo teda či si naozaj túto deklaráciu ešte stále ctíte. Hovoríte, že rozbíjam koalíciu. Ja ju nerozbíjam, naopak, ja som jedna z posledných, ktorí tu ešte bránia a ctia si programové vyhlásenie vlády v zahraničnopolitickej kapitole. A nie, nemienim ustupovať z pozície ani odchádzať z koalície, budem naďalej pomáhať tým, ktorí stoja o napĺňanie programového vyhlásenia vlády v zahraničnopolitickej oblasti. Nebudem tu vyprázdňovať priestor pre rôznych extrémistov a dobrodruhov. Ďakujem. (Potlesk.)
Glváč, Martin, podpredseda NR SR (2019-02-08):
Pani poslankyňa Remišová – reakcia, nech sa páči.
Pčolinský, Peter, podpredseda NR SR (2023-03-31):
Dve faktické poznámky. Pán poslanec Suja.
Marcinková, Vladimíra, poslankyňa NR SR (2021-06-23):
Ďakujem pekne. Chcela by som pripomenúť členom výboru pre európske záležitosti, že o malú chvíľu nám začne výbor o 12.00 hodine v miestnosti číslo 139 na prvom poschodí ako zvyčajne. Ďakujem. 149.
Mezenská, Helena, poslankyňa NR SR (2013-06-19):
Pri tej príležitosti vzneseného apelu na efektivitu a racionálnosť obstarávania štátnych hmotných rezerv, núdzových zásob ropy a iných produktov chcem upozorniť a občerstviť ešte raz ten môj včerajší odkaz na tri veci, ktoré si žiadam, aby od ministra financií boli vysvetlené, objasnené: – Akým spôsobom, na aké rozvojové aktivity sa použije 480 mil. eur? Lebo túto otázku nemám zodpovedanú, znova to opakujem, nebola zodpovedaná ani na hospodárskom výbore, nebola zodpovedaná ani v priebehu včerajšieho dňa. – Taktiež ma zaujíma, akým spôsobom bude riešený konflikt záujmov, keď ten, kto bude predkladať návrh na vykrytie nákladov spojených s prevádzkovaním a udržiavaním, bude zároveň aj rozhodovať o tom, aká bude výška týchto nákladov? – A akým spôsobom sa chceme pri tejto privatizácii núdzových zásob ropy vysporiadať s tým, že tento štát stráca ročný príjem 60 mil. eur? Ja využijem tú príležitosť, že je tu aj zástupca Najvyššieho kontrolného úradu. My sme boli včera v rámci hospodárskeho výboru práve na Najvyššom kontrolnom úrade a viem, že do predmetu záberu Najvyššieho kontrolného úradu patria aj štátneho hmotné rezervy. Voči tejto otázke, pán predseda, ani vy, dúfam, že neostanete rezervovaný, nezastanete rezervovaný postoj. Ide tu o viac ako pol miliardy eur. Ďakujem.
Žiga, Peter, podpredseda NR SR (2023-11-21):
Ďalšou v rozprave je pani poslankyňa Remišová. Nevidím ju v sále, stráca poradie. Do rozpravy pán poslanec Mikulec.
P. Paška, predseda NR SR: (2007-07-03):
(Hlasovanie.) 138 prítomných, 57 za, 72 proti, 9 sa zdržalo. Neschválili sme tieto návrhy. Ďalej.